З  А П  И  С  Н  И  К

Од четириесетата  редовна седница на Советот на општина Чешиново-Облешево, одржана на ден 26.09.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Орце Митров,  Саше Донев, Боби Ѓоргиев , Сане Стојанов и Славе Донев
Отсутни: Анита Колева 


Присутни и: Дејан Анакиев– директор на ЈПКД „Облешево“,  Моника Накова – директор ЈОУДДГ „Ѕвездички“ Чешиново, , Анета Зашов – Советник за човечки ресурси во општината и Сања Петрова и Емилија Анастасова од одделението за финансии во општината.
Записникот го води Марија Коцева – Сработник за  имот на општината, соработка со НВО и месна самоуправа

	Се стави на разгледување Записникот од триесет и деветата редовна седница.
	
Од присутни 9 членови на Советот во просторијата за време на гласањето, Записникот се усвои Едногласно.

	За четириесетата  редовна седница Претседателот го предложи следниот:


Дневен ред,
1.Годишен Извештај за работата на воспитната 2023/2024 година во ЈОГУД „Ѕвездички„
2.Годишна Програма за работа 2024/2025 година во ЈОГУД „Ѕвездички„ Чешиново
3.Одлука за давање на согласност  на Одлуката за утврдување на надоместокот за собирање и транспортирање на комунален отпад
4.Ребаланас на Буџетот на општина Чешиниово – Облешево за 2024 година (втор ребаланс)
5.Извештај од оддржаните ИСИ Чешиново 2024година
6.Предлог на Одлука за измена на Деловникот за работа на Советот на општина Чешиново – Облешево
7.Извештај од Комисија за располагање со недвижни и движни ствари, сопственост на општина Чешиново - Облешево
8.Предлози, прашања, барања

Дополнувања на дневниот ред.
-Драгица Горгиевска
За оваа седница на советот имаме предлог дополнување на дневниот ред за спроведување на јавно наддавање  за продажба на административн деловен простор сопсвеност на општина Чешиново – Облешево. Станува збор за објектот каде што е кафаната  Етно Облешевка која моментално е под закуп.

Се премина на усвојување на Дневниот ред.
Од присутни 9 членови на Советот во просторијата за време на гласањето Едногласно се усвои Дневниот ред со дополнувањето.

Дополнително пристапи Слаџана Ангелова.
По предлог на претседателот, поради работни обврски на вработените точка 4 преминува во точка 1

Ребаланас на Буџетот на општина Чешиниово – Облешево за 2024 година (втор ребаланс) преминува во точка 1.

1 Точка (Ребаланас на Буџетот на општина Чешиниово – Облешево за 2024 година (втор ребаланс)
-Сања Петрова
Даде појаснување за писмениот извештај за Ребаланас на Буџетот на општина Чешиниово – Облешево за 2024 година,имаме намалување на буџетот по основ на ддв.

Имаме направена измена за проектот Општо корисна работа каде што 80% од приходите се добиваат од УНДП а 20% се учество од Општината. Дологот кон Борос е ставен на ред за исплата.
-Слаџана Ангелова:Дали се зголемени дотациите.
-Сања Петрова: имаме намалување на дотациите по основ на ддв.
-Сане Стојанов: даде забелешка за техничка грешка на записникот.
-Драгица Горгиевска: Да појаснам во однос на излагањето за буџетот на Општината и буџетот на градинката. Во вкупниот буџет на Општината е прикажан и буџетот на градинката и на училиштата.Не станува збор за кратење на буџетот од Општината  за да се даде на градинката, туку постојат посебни формули по кои се пресметуваат блок дотациите посебно за училиштата и посебно за градинките.

По дискусијата се премина на гласање.
Од присутни 10 членови на Советот во просторијата за време на гласањето Едногласно се донесе Заклучок за усвојување (Ребаланас на Буџетот на општина Чешиново – Облешево за 2024 година (втор ребаланс).

2 Точка (Годишен Извештај за работата на воспитната 2023/2024 година во ЈОГУД „Ѕвездички)

-Моника Накова
Даде објаснување на писмениот Годишен Извештај за работата на воспитната 2023/2024 година во ЈОГУД „Ѕвездички„. Градинката се соочува со намален буџет а со тоа неминово се појавуваат и проблеми во функционирањето на самата градинка.Плаќањата од родителите не се редовни за некои дечиња,а истите тие приходи не се доволни ни за спремање на храната. Имаме и совет на родители кој брои 4 члена со кои што се конултираме за сите проблеми.
-Сане Стојанов:Кои се тие 4 члена ?
- Моника Накова : од сите објекти каде што се градинките имаме по еден претставник.
-Сане Стојанов: Колку се плаќа  месечен надомест за едно дете за еден месец и дали има неплаќачи.
-Моника Накова : месечно се плаќа 1.800 денари. Доколку се доцни со плаќање родителите се опоменуваат и потсетуваат за наплата.
-Орце Митров- Дали има некое дете кое што е отпишано а се останале должни.
-Моника Накова- Да, имаме и таков случај каде што детето е отпишано а долгот не е подмирен, не може да се даде на извршна наплата бидјќи родителите не се вработени.
-Сане Стојанов- доколку родителите не се вработени самите нека си ги чуваат децата, менаџментот на градинката мора да најде решение за тој проблем.
-Моника Накова- Доколку родителите не ги подмират обврските и не дојдат до салдо нула, преземаме мерки за НЕ продлолжување на договорите, а со тоа на некој начин и ја регулираме наплатата.
-Слаџана Ангелова : До каде е новиот објект дали ќе има и кога?
-Моника Накова: Немам конкретна и конечна информација за  ова прашање,чекаме дополнителни известување, а имаме реално голема потреба од нов објект, има многу дечиња кои чекаат згрижување.

Се премина на гласање.
Од присутни 10 членови на Советот во просторијата за време на гласањето Едногласно се донесе Годишен Извештај за работата на воспитната 2023/2024 година во ЈОГУД „Ѕвездички„ Чешиново. 


3 Точка (Годишна Програма за работа 2024/2025 година во ЈОГУД „Ѕвездички„ Чешиново)
-Моника Накова
Даде објаснување на писмениот извештај за Годишна Програма за работа 2024/2025 година во ЈОГУД „Ѕвездички„ Чешиново. 
Прашања по оваа точка нема. Се премина на гласање.
Од присутни 10 членови на Советот во просторијата за време на гласањето Едногласно се донесе Годишна Програма за работа 2024/2025 година во ЈОГУД „Ѕвездички„ Чешиново.


4 Точка (Одлука за давање на согласност  на Одлуката за утврдување на надоместокот за собирање и транспортирање на комунален отпад)
-Дејан Анакиев
	Даде објаснување за работата на ЈПКД , потенцира дека ЈПКД од ден на ден трпи загуби, долговите се се поголеми дека неминовно е зголемување на цените за наплата за собирање на смет за да може колку толку ЈПКД да функционира.Сумата која што е утврдена на Управниот одбор е 400 денари.Дали советот ја прифаќа оваа сума?

-Орце Митров
Сумата од 400 дена е преголема , до 350 денари да бидат сите трошоци заедно со гробишта и канализација.
-Дејан Анакиев
   И сумата од 400 денари  е мала, со ова поскапување нема да бидме ниту денар во добивка но колку толку ќе имаме финансии да функционираме и да задоволиме минимални потреби за работата на ЈПКД.
-Слаџана Ангелова
        Дали  за правните лица ќе има покачување?
-Дејан Анакиев
       Покачување има и за физички и за правни лица.
- Стојан Ангелов
Постојат многу диви депонии.Во Бурилчево над депонијата има свињарска фарма која што претставува извор на зараза,потребно е да се презме нешто.
Дејан Анакиев
Тврдам дека во депонијата во Бурилчево нема ниту еден лис останато, се е исчистено и е изнесен целиот смет.Загадувањето од  фармата не се во наша надлежност.
-Сане Стојанов
Се согласувам со директорот дека е потребно зголемување на цената за изнесување на смет. Зошто се согласувам ќе објаснам, зголемени се трошоците за транспорт, матрејални трошоци големи, зголемување на минималната плата,сите сакаат поголема плата, младите не сакаат да работат за мала плата.Да се зголемат приходите за да може да се дава поголема плата и да се вработат млади луѓе, ЈПКД   да работи самостојно и да остварува добивка. Да  се работи посветено домаќински и одговорно, а не само за плата. Во наредните две седници да се приложат корисниците кои имаа долгови.
Гробиштата во Бурилчево не се одржуваат,нема контињер, вода се краде, водомерите не се исправни, сетоа тоа да се исправи и да работат како што треба. Доколку се ова се реализира јас ќе гласам за покачување, а ако не ќе бидам воздржан.
· Дејан Анакиев
Контињер не може да има кај гробиштата , нема и нема да има, камионот за смет не може да пристапи тамо за да се испразни контињер патот не е прооден.Да, точно е дека водомерите не се исправни, вработениот континуирано не ја работи таа работа, но истиот тој е опоменат и се направи пресек за водата.
Имаме тежок пристап до некои места,пример во градот за истат услуга плаќаат  многу повеќе, на правните лица и се наплаќа според квадратурата што  кај нас тоа не е изводливо и сметките би биле огромни.
-Франческо Наков
Дали покачувањето е за сите и за физички и правни лица.
· Дејан Анакиев
Да како што веќе кажав и за физички и правни лица.
· Сашо Донев
Мојот предлог е цената од 400 денари да е вкупно и за собирање на смет, канализација и ддв, да се изврши корекција на цената и таа да е вкупно за сите услуги.
-Дејан Анакиев
 За да имаме нова цена, потребно е да имаме нов Управен одбор и да имаме целокупна измена и нов предлог за цена, со тоа имаме само одлагање и одење во дупка со долгови.
-Франческо Наков 
Предлагам поединечно гласање за покачување на цената на смет.
-Сане Стојанов
Да не бидам погрешно разбран јас не сум против покачувањето на цената.Цената нека се зголеми но за возврат да добиваме услуги како што заслужуваме. Диви депонии да нема да се затворени да има комунален радар задолжен за таа работа.Потребно е ние граѓаните да имаме поголема свест.
-Дејан Анакиев
Населението не е запознаено со проблемот на ЈПКД, се трудиме максимално да се задоволни граѓаните и сметот да биде изнесен.Имаме многу мал број на вработени а со тоа не можеме да постасаме секаде за таа цел треба да имаме поголем број  на вработени. Плати едвај даваме на овие вработени, среќен сум што може доцниме со датум за исплата на плати но не се доцни со месец.
-Сашо Донев
Разликата во цената е многу голема претходно и сега многу голем удар за граѓаните.
-Дејан Анакиев 
Цената мора да се покачи, премногу време се одложува, трпеме многу загуби. Пак ќе потенцирам покачено е и за физички и за правни лица.
-Сане Стојанов
Разлика во дискусии имаме ќе бидам воздржан, потенцирам пак дека сум за зголемување на цената но само под услов да имаме и подобри услуги.
-Дејан Анакиев
Со ова покачување нема да бидеме по ефективни туку само да можеме да си ги поклопеме трошоците.Оваа цена е предлог од Управниот одбор не е од вас советниците дадена, вие само треба да се изјасните дали сте за или против овој предлог. Еве јас ќе дадам предлог.
Цената нека остане иста, но ѓубрето да се изнаса во 2 недели еднаш. За да не го зголемеме трошокот на граѓаните, ќе намалиме изнасање нема да има секоја недела ама со тоа ќе имаме и многу ѓубре во сите населени места.
-Франческо Наков 
Луѓето кои што ќе имаат две канти ѓубре да плаќаат повеќе
-Дејан Анакиев
Тоа не е изводливо. Врааботениот е должен да изнесе само канта од 120л но постојано има и други вреќи плус кои што не треба да се изнесуваат а вработените ги собираат и нив. Од сега  вработените се што ќе соберат плус од тоа што е предвидено ќе бидат казнети.
· Сашо Донев
Да остане вака, да не се зголемува цената за  плаќање а ѓубрето да се изнесува во 2 недели.Со тоа граѓаните ќе се соочат со реален проблем и самите ќе ја увидат потребата  од зголемување на цената за наплата за да може да работи комуналното претпријатие.
-Франческо Наков
Дали може да има нов Управен одбор и да се корегира цената
-Дејан Анакиев
Може да има нов Управен одбор, но со тоа само губиме на време , повеќе долгови се натрупуваат, а со цената што е покачена нема ништо да постасаме туку само да поклопиме дел од трошокот за да може да функционираме.
· Орце Митров
Да пробаме вака, па во меѓувреме може нешто ќе се смени и ќе најдеме решение.
-Франческо Наков
На обуките од УНДП се расправаа и за вакви прашања, дека постои сериозен проблем.
· Дејан Анакиев
Реално имаме голем проблем на Државно ниво,мораме самите да најдме решение.Државата не ни дава никаква финансиска помош за да можеме да реализираме проекти поврзани со оваа проблематика.
Како на кој начин да се тарифира за физички и правни лица, имаме многу долгови ќе бидеме дадени на извршна наплата,комуналното ќе биде во целосен колапс и нема да работи.

-Сашо Донев 
Да пробаме со изнесувањето на ѓубрето на две недели,овој месец а за следниот месец да се изнајде решение.
-Сане Стојанов
Вака ќе се создадат многу мали депонии во целата општина, мора да се најде соодветно решение.

Советот даде Препорака : Да се формира нов Управен одбор, да се формулира нова цена за наплата на комуналните услуги.Одлука да се донесе на следниот Совет.

Се премина на гласање.
Од присутни  членови на Советот во просторијата за време на гласањето 10 сите 10 се воздржани за Одлука за давање на согласност  на Одлуката за утврдување на надоместокот за собирање и транспортирање на комунален отпад.
Одлуката не се донесе.


5 Точка (Извештај од оддржаните ИСИ Чешиново 2024година)
Рзгледан извештајот од одржаните ИСИ Чешиново 2024година
-Сане Стојанов 
Како што можам да забележам, оваа година имаме поголем буџет, на некои лица намалување а на некои зголемување на исплатата.Зголемена е и паричната награда за првите 3 места.Прославата била помала по повод завршувањето на ИСИ а смтката поголема.
-Орце Митров
Со оглед на фактот дека имаме зголемување на цените за сите услуги неминово е и да има поголеа сметка за плаќање.
По дискусијата се премина на гласање.
Од присутни 9 членови на Советот во просторијата за време на гласањето Едногласно се донесе Одлука за Извештај од оддржаните ИСИ Чешиново 2024година.

6 Точка (Предлог на Одлука за измена на Деловникот за работа на Советот на општина Чешиново – Облешево)
По разгледувањето на Предлог на Одлука за измена на Деловникот за работа на Советот на општина Чешиново – Облешево , Советот премина на гласање.

Од присутни 9 членови на Советот во просторијата за време на гласањето Едногласно се донесе Предлог на Одлука за измена на Деловникот за работа на Советот на општина Чешиново – Облешево.
7 Точка (Извештај од Комисија за располагање со недвижни и движни ствари, сопственост на општина Чешиново – Облешево)
-Анета Зшов
На 24.09.2024 година излеговме на терен и направивме записник за просторот кој што беше даден под закуп на Грозде Митров. Констатиравме дека просторот е исчистен, со тоа работата на комисијата е завршена и клучот е предаден назад на општината.
-Франческо Наков
Колку е вкупнио долг на Грозде спрема Општината, зошто не го ослободеме од плаќање и да не ствараме понатамошни тензии.
-Славе Донев
Општината има долг спрема Грозде, Грозде има давано храна за деца и на истиот не му е исплатно од страна на општината.
-Драгица Горгиевска
Грозде Митров да се извести за неговиот долг исто така и тој да поднесе барање до Општината за неговиот долг, да се разгледа тоа прашање и да се пронајде начин за да му се исплати неговиот долг.Но имајте во предвид дека парите може да ги пуштиме само на сметка на фирмата.
-Славе Донев
Во извештајот е напишано дека клучот не е вратен а сега  кажавте дека е вратен, да не има некоја грешка
-Анета Зашов
Првиот пат кога излеговме на терен, комисијата утврди дека просторот не е исчистен и дека клучот не може да го предаде додека не е исчистено и среден објектот.
Излеговме повторно на терен  на 24.09.2024 година констатиравме дека е се во реди клучот беше вратен назад.
Советот даде Предлог да се изготви извештај за долгот за наредната седница,  колкав е долгот на Грозде спрема Општината и долгот на Општината спрема Грозде.
-Анета Зашов
Даде објаснување на Предлог Одлуката  за спроведување на јавно наддавње за продажба на административен деловен простор  сопственост на Општина Чешиново –Облешево во село Облешево.
Се продава само зградата, не се продава дворот ниту земјиштето под зградата.Цената која што е наведена во Предлогот е согласно методолоијата за утврдување на проценетата пазарна вредност на недвижен имот.
Се утврди техничка грешка во сумата  по која што би се продавал објектот.
-Сане Стојанов
Членовите на Советот од Облешево да дадат забелешка, ако продажбата на објектот не е во интерес на населението истото и да не се изврши, ќе се солидаризирам со нив да не се продава. Да нема дискриминација сите да се еднакви,да нема намалување на цената но да не се даваат и по ниска цена.Подобро е да работат и да се обновуваат отколку да се распаѓаат.
-Советот донесе Предлог да се изврши исправка на техничката грешка во Предлог Одлуката  за спроведување на јавно наддавње за продажба на административен деловен простор  сопственост на Општина Чешиново –Облешево во село Облешево и да се разгледа на следен совет.

-Слаџана Ангелова
Да имаме што поголема активност и постеност на обуките кои што се организирни од страна УНДП, да сме активни, координирани, да не губеме финанскиски средства поради тоа што нема да ги посетуваме обуките.
-Сане Стојанов
Јас не можам да сум присутенна следата обука  поради тоа што имам многу обврски,до сега кога можев секогас присуствував , знам дека е напорно но мора да сме сите заедно и да работеме за доброто на општината.Обуките се многу  поучни имаме размена на искуства. Мој предлог е и да има што повеќе вклучено и од администрацијата на Општината во посета на обуките.
	-Сане Стојанов делумно го прочита и одговорот од Народниот Правобранител по поденсеното барање од негова страна.
- Се разгледа и поднесеното Барање од Дејан Петров за изземање од функцијата член на Управен одбор.
-Орце Митров
Дали има некој да предложи нов челен на Управниот одбор.
Едногласно се одлучи ова прашање да се разгледа на нов Совет.
- Барање доставено од страна на Тони да се рзгледа на нареден Совет.

	Со исцрпување на Дневниот ред заврши четириесетата редовна седница.
	Седницата заврши во 12.00 часот.
                                                     

                                                                          Совет на општина Чешиново-Облешево
                                                                                                Претседател
                                                                                                Орце Митров

